पिण्डार नदी
पिण्डार नदी (Pindar River) भारत के उत्तराखण्ड राज्य में बहने वाली एक हिमालयाई नदी है। यह अलकनन्दा नदी की एक मुख्य उपनदी है, जो स्वयं गंगा नदी की एक स्रोतधारा है। यह 3,820 मीटर (12,530 फुट) की ऊँचाई पर स्थित पिण्डारी हिमानी (ग्लेशियर) के पिघलाव से आरम्भ होती है, जो उत्तराखण्ड के कुमाऊँ मण्डल के बागेश्वर ज़िले में स्थित है। इस नदी का मुख कर्णप्रयाग में है, जहाँ इसका संगम अलकनन्दा नदी से होता है।